Manira Kangjêng Radèn Adipati Sasradiningrat, pêpatih ing karaton dalêm Surakarta Adiningrat, aparing sumurup marang sarupane uwong, wiwit tanggal sapisan, sasi Januari, taun 1899, prabeyane ambêlèh kêbo utawa gudèl, sapi utawa pêdhèt, jaran utawa bêlo, sapêpadhane kang lumrah diarani pêklèkèk, wus ora kapajêgake kaya kang wus kalakon, nanging kaasta dhewe dening kangjêng guprêmènt, dene panuwune lilah sarta pambayare prabeya kang sumêdya ambêlèh kêbo sapanunggalane mau marang abdi dalêm panèwu mantri kang amêngkoni panggonane ambêlèh, amung sajroning kutha karaton Surakarta iku isih lêstari marang abdi dalêm panèwu pulisi jagalan, mungguh prêlune liya-liyane ing têmbe bakal manira dhawuhake.